Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 16.04.2013

 

S p r á v a 
z mimoriadnej kontroly zameranej na preverenie dodržiavania uznesenia č.22/07 prijatého Miestnym zastupiteľstvom mestskej časti                  
Bratislava - Nové Mesto dňa 20.04.2010
_______________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

Ing. Ľudovít Kollárik                                                                      
prednosta MÚ B-NM

Ing. Ľubomír Baník                                                                                 
poverený vedením  
oddelenia výstavby a investícií,
oddelenia vnútornej správy a
oddelenia bytového a nebytových priestorov

Apríl 2013

Návrh uznesenia	

Miestne zastupiteľstvo  

schvaľuje  

Správu z mimoriadnej kontroly zameranej na preverenie dodržiavania uznesenia č.22/07 prijatého Miestnym zastupiteľstvom mestskej časti                  Bratislava - Nové Mesto dňa 20.04.2010

a/  s pripomienkami

b/  bez pripomienok

Dôvodová správa

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal, mimo plánu kontrolnej činnosti útvaru miestneho kontrolóra MČ     B-NM na I. polrok 2013, mimoriadnu kontrolu schválenú Miestnym zastupiteľstvom mestskej časti Bratislava - Nové Mesto na 15. zasadnutí dňa 12.02.2013. Uznesením č.15/03 bolo miestnemu kontrolórovi uložené vykonať kontrolu dodržiavania uznesenia č.22/07, prijatého Miestnym zastupiteľstvom mestskej časti Bratislava -Nové Mesto dňa 20.04.2010. Kontrola bola vykonaná v súlade so Zásadami kontrolnej činnosti samosprávy MČ B-NM.

Cieľom kontroly bolo preveriť dodržiavanie uznesenia MZ MČ č.22/07, zameraného na podmienky pre vypracovanie zmlúv o dielo na dodávku investičných prác – zádržné právo vo výške 5% z celkovej ceny diela bez DPH a postupné uvoľňovanie zadržanej sumy po uplynutí 12, 24 a 36 mesiacov záručnej doby diela.

S p r á v a
z mimoriadnej kontroly zameranej na preverenie dodržiavania uznesenia č.22/07 prijatého Miestnym zastupiteľstvom mestskej časti                  
Bratislava - Nové Mesto dňa 20.04.2010
_________________________________________________________________

	Miestny kontrolór mestskej časti Bratislava - Nové Mesto s pracovníkmi útvaru kontroly vykonal, mimo plánu kontrolnej činnosti útvaru miestneho kontrolóra MČ     B-NM na I. polrok 2013, mimoriadnu kontrolu schválenú Miestnym zastupiteľstvom mestskej časti Bratislava - Nové Mesto na 15. zasadnutí dňa 12.02.2013. Uznesením č.15/03 bolo miestnemu kontrolórovi uložené vykonať kontrolu dodržiavania uznesenia č.22/07 prijatého Miestnym zastupiteľstvom mestskej časti Bratislava -Nové Mesto dňa 20.04.2010. Kontrola bola vykonaná v súlade so Zásadami kontrolnej činnosti samosprávy MČ B-NM.

Cieľom kontroly bolo preveriť dodržiavanie uznesenia MZ MČ č.22/07 zameraného na podmienky pre vypracovanie zmlúv o dielo na dodávku investičných prác – zádržné právo vo výške 5% z celkovej ceny diela bez DPH a postupné uvoľňovanie zadržanej sumy po uplynutí 12, 24 a 36 mesiacov záručnej doby diela.

Uznesenie č. 22/07 :
Miestne zastupiteľstvo schvaľuje

B.     podmienky pre vypracovanie zmlúv o dielo, ktoré je potrebné zapracovať do   
        všetkých zmlúv na dodávku nasledovných prác:
B1   Dopĺňa sa odsek, ktorý v zmluvách zavádza tzv. „zádržné právo vo výške 5%    
        z celkovej ceny diela bez DPH a ktorý upravuje postupné uvoľňovanie   
        zadržanej sumy (postupne po uplynutí 12, 24 a 36 mesiacov záručnej doby 
        diela), pričom sa vytvorí možnosť nahradenia zádržného práva  bankovou 
        zárukou, ktorá sa znižuje postupne po uplynutí 12, 24,a zanikne po 36 
        mesiacoch. 
B2   Článok zmluvy, ktorý upravuje odovzdanie diela sa upraví nasledovne:
        Dopĺňa sa odsek, ktorý umožňuje objednávateľovi odstránenie vád, ktoré  
        zhotoviteľ neodstráni v určenej lehote objednaním u tretej osoby alebo vady  
        odstrániť sám a je oprávnený uhradiť nevyhnutné a účelne vynaložené 
        prostriedky potrebné na odstránenie takýchto vád z prostriedkov zádržného      (z bankovej záruky)  
B3    Článok zmluvy, ktorý upravuje zodpovednosť za vady, záruka sa upravuje 
        nasledovne:
B3a Dopĺňa sa odsek, ktorý taxatívne vymedzuje záručnú dobu na stavebné práce 
        a použité materiály, výrobky a technologické zariadenia. 
B3b Dopĺňa sa odsek, ktorý umožňuje objednávateľovi  odstránenie vád, ktoré 
        zhotoviteľ neodstráni v určenej lehote u tretej osoby alebo vady odstráni sám 
        a je oprávnený uhradiť nevyhnutné a účelne vynaložené prostriedky potrebné   
        na odstránenie takýchto vád z prostriedkov zádržného (z bankovej záruky).  
B3c Dopĺňa sa možnosť vyžadovania náhradného plnenia alebo zľavy z ceny diela 
        v prípade neodstrániteľnej vady. 
B3d Dopĺňa sa odsek, ktorý zavádza pravidelné záručné prehliadky diela (vždy po 
        uplynutí prvých 12, 39 a 59 mesiacov záručnej doby). 

Program kontroly bol zameraný na preverenie zmlúv o dielo, ktoré boli MČ    B-NM ako objednávateľom uzatvorené so zhotoviteľmi diela v rokoch 2011 a 2012. V náväznosti na prijaté uznesenie MZ MČ B-NM č.22/07 zo dňa 20.04.2010 boli preverené i zmluvy o dielo uzatvorené v roku 2010 podľa ustanovení § 536 a násl. Obchodného zákonníka zákona č.513/1991 Zb., ktoré umožnili uplatniť zádržné právo vo výške 5 % z celkovej ceny diela bez DPH a postupné uvoľňovanie zadržanej sumy po uplynutí 12, 24 a 36 mesiacov.          

	Stav na úseku činnosti zavedenia a uplatnenia zádržného práva bol zisťovaný nepriamou kontrolou z predložených zmlúv o dielo za roky 2011 a 2012.  

	Z uvedenej kontroly bol spracovaný protokol, ku ktorému sa vyjadrili zodpovední pracovníci, a to prednosta úradu p. Kollárik a poverený vedúci oddelenia výstavby a investícií p. Baník, ktorí vyslovili námietky, ktoré sú zapracované do textu správy.
  
Kontrolná skupina akceptovala poznámku v texte vyjadrenia, keď organizačné oddelenie vydalo v priebehu kontroly „Redakčné oznámenie o oprave chyby v uznesení MZ MČ B-NM č. 22/07 zo dňa 20.4.2010“, nakoľko text vydaného uznesenia nie je v súlade so schváleným znením,  kde v bode B je upravený text:
B.     podmienky pre vypracovanie zmlúv o dielo, ktoré je potrebné zapracovať do   
        všetkých zmlúv na dodávku stavebných prác:

	Kontrolná skupina preverila zmluvy o dielo, spracované za roky 2011 a 2012, kde sa jednalo o :

1. Zmluva o dielo č.42/2011 uzatvorená dňa 26.04.2011
    Zhotoviteľ: B.H.P.S., spol. s r.o.
    Predmet: oprava miestnych komunikácií technologickým spôsobom
    Cena: do 120.000 € bez DPH v kalendárnom roku 2011 na základe objednávok
    Zmluva bola zverejnená v rámci zverejneného zoznamu: http//banm.zverejnovanie.sk/ mestska-cast-bratislava-nove-mesto /zmluvy/
    Nakoľko sa nejedná o zmluvu na dodávku stavebných prác, zmluva neobsahuje ustanovenie o zádržnom práve, ktoré je predmetom kontroly.

2. Zmluva o dielo č.43/2011 uzatvorená dňa 14.04.2011
    Zhotoviteľ: IN – kanál, spol. s r.o.
    Predmet: ručné čistenie vpustov a prípojok na miestnych komunikáciách III.a IV. triedy
    Cena: do 120.000 € bez DPH v kalendárnom roku 2011 na základe objednania
    Zmluva bola zverejnená v rámci zverejneného zoznamu MČ B-NM
 Nakoľko sa nejedná o zmluvu na dodávku stavebných prác, zmluva neobsahuje   ustanovenie o zádržnom práve, ktoré je predmetom kontroly.

3. Zmluva o dielo č.167/2011 uzatvorená dňa 21.11.2011
    Zhotoviteľ: ŽS Bratislava, spol. s r.o. /konateľ akad. mal. a soch. Mira Trančíková/
    Predmet: oprava striech ZŠsMŠ Odborárska 2 
    Cena: 75.306,93 € bez DPH
    Zmluva bola zverejnená v rámci zverejneného zoznamu MČ B-NM
    Zmluva bola financovaná z cudzích zdrojov, čo neumožňuje aplikovať v zmluve  zádržné právo. 

4. Zmluva o dielo č.132/2012 – nie je uvedený dátum uzatvorenia 
    Dodatok č.2 bol podpísaný zhotoviteľom dňa 31.08.2012
    Zhotoviteľ: Špeciálne izolácie Bratislava, a.s.
    Predmet: rekonštrukcia plochej strechy objektu telocvične ZŠ Cádrova
    Cena: 29.220,40 € bez DPH
    Zmluva vrátane oboch dodatkov bola zverejnená v rámci zverejneného zoznamu MČ B-NM.
    Zmluva bola financovaná z cudzích zdrojov, čo neumožňuje aplikovať v zmluve  zádržné právo. 

5. Zmluva o dielo č.46/2012 uzatvorená dňa 29.03.2012  
    Zhotoviteľ: LOOX, s.r.o.
    Predmet: vykonanie rekonštrukcie prepadnutej miestnej komunikácie – Krahulčia ulica
    Cena: 18.997,24 € bez DPH
    Zmluva bola zverejnená v rámci zverejneného zoznamu MČ B-NM
 Nakoľko sa nejedná o zmluvu na dodávku stavebných prác, zmluva neobsahuje   ustanovenie o zádržnom práve, ktoré je predmetom kontroly.
    
6. Zmluva o dielo č.48/2012 – nie je uvedený dátum uzatvorenia zo strany MČ B-NM
    Zhotoviteľ: PRIMA INVEST, spol. s r.o.
    Predmet: výmena 27 ks okien v MŠ a ZŠ Česká 10 
    Cena: 19.212,03 € bez DPH 
    Zmluva podľa názvu zhotoviteľa je zverejnená, avšak nie je  uvedené č. zmluvy 
    Zmluva bola financovaná z cudzích zdrojov, čo neumožňuje aplikovať v zmluve  zádržné právo. 

7. Zmluva o dielo č.154/2012 uzatvorená dňa 30.7.2012
    Zhotoviteľ: MGG, spol. s r.o.
    Predmet: vstavba učební ZŠ Jeséniova
    Cena: 124.664,39 bez DPH
    Zmluva bola zverejnená v rámci zverejneného zoznamu MČ B-NM
    Podľa vyjadrenia zodpovedných pracovníkov na uvedenú zmluvu bolo vypísané   verejné obstarávanie, ktoré bolo zrušené z dôvodu neprihlásenia sa žiadneho  uchádzača do súťaže. Vzhľadom na urgentnú potrebu realizácie sa  použila metóda rokovacieho konania bez zverejnenia v zmysle zákona o verejnom  obstarávaní. Pri  osobnom rokovaní dňa 24.7. 2012 s vybraným dodávateľom , dodávateľ odmietol úpravu zmluvy o zádržnom. Zmluva bola podpísaná dodávateľom dňa 30.7.2012.
    Zmluva neobsahuje ustanovenie o zádržnom práve, ktoré bolo predmetom kontroly.

	Vzhľadom na záväznosť plnenia uznesenia, ktoré bolo prijaté Miestnym zastupiteľstvom Bratislava - Nové Mesto, Útvar miestneho kontrolóra vyžiadal             k nahliadnutiu od Oddelenia podnikateľského, právneho a správy majetku MÚ MČ    B-NM zmluvy o dielo uzatvorené MČ B-NM v roku 2010.  
	Preverením predložených zmlúv bolo zistené, že do obdobia prijatia predmetného uznesenia /č.22/07 zo dňa  20.04.2010/ sa zádržné právo zmluvne neuplatňovalo. 

V zmluvách o dielo:
- č.120/2010 – ŽS Bratislava, spol. s r.o. /Trančíková/- uzatvorená dňa 08.06.2010 
- č. 130/2010 – ŽS Bratislava, spol. s r.o. /Trančíková/– uzatvorená dňa 08.06.2010 
- č.133/2010 – ŽS Bratislava, spol. s r.o./Trančíková/ - uzatvorená dňa 09.06.2010 
- č.137/2010 – NOVADACH, s.r.o. /Korman/ - uzatvorená dňa  21.06.2010 
- č. 140/2010 – ŽS – EMS, spol. s r.o. /Kasala/  - uzatvorená dňa 24.06.2010
- č. 148/2010 – DOKARO, výrobné družstvo /Koporec/ - uzatvorená dňa 22.11.2010 
- č. 149/2010 – COM-KLIMA, s.r.o./ Hodúr/ - uzatvorená dňa  22.07.2010 
- č.191/2010  - ŽS Bratislava, spol. s r.o. /Trančíková/ - uzatvorená dňa 12.10.2010 
- č.192/2010 – ŽS Bratislava, spol. s r.o. /Trančíková/ - uzatvorená dňa 12.10.2010 
- č.195/2010 – Ing.Kaňka – uzatvorená dňa 13.10.2010 
- č.197/2010 – NOVADACH, s.r.o. /Korman/ - uzatvorená dňa 18.10.2010 
- č. 233/2010 – MINA, spol. s.r.o. /Trančíková/ - uzatvorená dňa 15.11.2010
- č. 234/2010 – MINA, spol. s r.o. /Trančíková/ - uzatvorená dňa 15.11.2010

sa zmluvné strany dohodli, že objednávateľ je oprávnený zadržať pri úhrade celkovej ceny za dielo /každej čiastkovej faktúry/ sumu vo výške 5% bez DPH /ďalej „zádržné“/, pričom zvyšok fakturovanej sumy bez DPH a celú fakturovanú DPH zaplatí zhotoviteľovi v lehote splatnosti faktúry. Zádržné môže objednávateľ použiť len na účely uvedené v čl. VI. Bod 6.4. zmluvy. Zádržné, znížené a prípadné náklady objednávateľa uplatnené podľa čl. VII bod 7.5. zmluvy  objednávateľ uvoľní a zaplatí na účet zhotoviteľa po uplynutí záručnej doby, t.j. po 36 mesiacoch.
	Kontrolou dodržania zmluvných podmienok bolo na oddelení hospodárskom a finančnom MÚ B-NM zistené, že v rámci zádržného je v rozpočte na rok 2013  rezervovaných 30.000,- € na vyplatenie zhotoviteľom diel z roku 2010. 
  
Z á v e r :

	Vykonanou kontrolou plnenia uznesenia č. 22/07 kontrolná skupina konštatuje, že uvedené uznesenie bolo plnené v roku 2010 a v ďalších rokoch, ktoré boli predmetom kontroly sa neplnilo. Financovanie zmlúv z cudzích zdrojov neumožňuje aplikovať v zmluvách zádržné právo v súlade s uznesením MZ č. 22/07. Môže byť ale použitá možnosť podľa bodu B1 uznesenia 22/07, kde je nahradenie zádržného práva bankovou zárukou, ktorá sa znižuje postupne po uplynutí 12, 24 a zanikne po 36 mesiacoch. Podľa stenografického záznamu z rokovania MZ č.22, konaného dňa 20.04.2010 je to v prípadoch, keď sa akcia financuje z Európskych fondov. Z vyššie uvedeného je žiadúce realizovať plnenie uznesenia č. 22/07 podľa daných možností, a to hlavne pre realizácie bodu B 3 uznesenia v prípade zistenia vád počas doby záruky.